EELNÕU

|  |  |
| --- | --- |
| **M Ä Ä R U S** |  |
|  |
| Kadrina | 29. märts 2023 nr  |
|  |  |
|  |
|  |
| Noorte omaalgatusprojektide toetamise kord |  |
|  |
|  |

Määrus kehtestatakse kohaliku omavalitsuse korralduse seaduse § 22 lõike 1 punkti 5 ja noorsootööseaduse § 8 punktide 2 ja 3 alusel.

**§ 1. Määruse reguleerimisala ja eesmärk**

(1) Määrus sätestab Kadrina valla eelarvest rahvastikuregistri andmetel vallas elavate või valla koolides õppivate noorte ning Kadrina valla haldusterritooriumil tegutsevate noorteühenduste omaalgatusprojektide (edaspidi „projekt“) toetamise põhimõtted, toetuse taotlemise ja saamise tingimused ning aruandluse ja järelevalve korra.

(2) Määruse eesmärgiks on arendada noorte ettevõtlikkust ja innustada noorte osalemist kogukonnaelus.

**§ 2. Toetatavad tegevused ja toetuse määr**

(1) Toetust antakse ürituste korraldamiseks, erinevates siseriiklikes ja rahvusvahelistes koostööprojektides osalemiseks, noorte ja noorteühenduste läbiviidavate projektide kaasrahastamiseks.

(2) Toetuse määramisel eelistatakse projekte:

1) mis on positiivse mõjuga ja suunatud suurema arvu noortele;

2) mille sihtgrupiks on 7-26-aastased noored;

3) mis on uudsed ja innovaatilised;

4) mis kaasavad tegevustesse riskigrupi noori.

(3) Tegevused, mida ei toetata:

1) klassiekskursioonide, klassiõhtute ja/või koolipidude korraldamine;

2) regulaarne huviringide tegevus.

(4) Toetuse määr on kuni 500 eurot ühe projekti kohta.

(5) Toetuse summa jaguneb taotlusvoorude lõikes järgmiselt:

esimesse taotlusvooru on kavandatud ~50% ja järgmistesse taotlusvoorudesse ~25% valla eelarves otsustatud toetussummast.

(6) Taotlusvoorus eraldamata jäänud toetussumma võrra võib suurendada järgmise taotlusvooru

toetussummat.

(7) Toetust antakse eelarvevahendite olemasolul.

**§ 3. Toetuse taotlemine**

(1) Toetust saab taotleda 12.–26. aastane noor või noorte grupp. Alla 18-aastat isikut või noorte

gruppi esindab toetuse taotlemisel vähemalt üks täisealine isik.

(2) Projektimeeskonda võivad kuuluda noored vanuses 7–26 eluaastat.

(3)Toetuse saamiseks esitab taotleja Kadrina Vallavalitsusele elektrooniliselt vormikohase taotluse.

Taotluses esitatakse muuhulgas järgmised andmed:

1) taotleja nimi ja isikukood/registrikood ja kontaktandmed (elukoha/asukoha aadress)

telefoninumber, e-posti aadress);

2) taotleja pangakonto andmed;

3) projekti pealkiri, eesmärk, kavandatavad tegevused ja eelarve;

5) taotletav summa.

(4)Taotluse vormi kehtestab vallavalitsus.

(5)Taotluse esitamise tähtajad on 1. veebruar, 1. mai ja 1. oktoober. Kui taotluse esitamise tähtpäev langeb riiklikule pühale või nädalavahetusele, siis on tähtajaks sellele järgnev esimene tööpäev.

**§ 4. Toetuse andmise otsustamine**

(1) Taotlused vaatab läbi vähemalt kolmeliikmeline komisjon, kuhu kuuluvad vallavalitsuse

liige, volikogu hariduskomisjoni liige ja noortevolikogu esindaja.

(2) Komisjoni koosseisu kinnitab vallavalitsus korraldusega.

(3) Komisjon vaatab hiljemalt 10 tööpäeva jooksul läbi esitatud taotluse. Puuduste esinemisel antakse esitajale tähtaeg puuduste kõrvaldamiseks. Kui taotleja ei kõrvalda puudusi määratud tähtajaks lõpetatakse taotluse menetlemine.

(4) Toetuse andmise ,toetuse andmisest keeldumise ja toetuse suuruse otsustab vallavalitsus komisjoni ettepanekul hiljemalt 20 tööpäeva jooksul taotluse esitamisest.

**§ 5. Lepingu sõlmimine**

Lepingu toetuse andmiseks sõlmib vallavanem.

**§ 6. Aruandlus ja järelevalve**

(1)Toetuse saaja esitab elektroonses keskkonnas toetuse kasutamise kohta vormikohase aruande 30 päeva jooksul alates toetuse andmise aluseks oleva tegevuse või korraldatud ürituse lõppemise päevast.

(2)Toetuse aruande vormi kehtestab vallavalitsus.

(3) Toetuse sihipärast kasutamist kontrollib vastava valdkonna teenistuja, kellel on õigus küsida selgitusi ja kasutamise aruande juurde kuludokumentide koopiaid.

(4)Vallavalitsusel on õigus nõuda toetus tagasi, kui:

1) toetuse saaja ei kasuta või ei kasutanud toetust sihtotstarbeliselt;

2) toetuse saaja esitab taotlemisel või aruandes valeandmeid;

3) toetuse saaja ei esita aruannet toetuse kasutamise kohta;

4) projekti tegevus ei ole osaliselt või tervikuna lepingus toodud mahus toimunud;

5) muudel lepingus sätestatud juhtudel.

**§ 7. Määruse jõustumine**

Määrus jõustub kolmandal päeval pärast Riigi Teatajas avaldamist.

|  |
| --- |
|  |
| (allkirjastatud digitaalselt) |
| Madis Viise |
| vallavolikogu esimees |
|  |
| Seletuskiri määruse eelnõule „Noorte omaalgatusprojektide toetamise kord“ |

Käesolev määrus sätestab valla eelarvest rahvastikuregistri andmetel vallas elavate või valla koolides õppivate noorte ning valla territooriumil tegutsevate noorteühenduste omaalgatusprojektide toetamise põhimõtted ning toetuse menetlemise ja järelevalve korra.

Määruse vastuvõtmise eesmärk on arendada noortes ettevõtlikkust ja innustada neid osalema kogukonnaelus.

Määruses sätestatud noorteühenduste all mõeldakse mittetulundusühinguid, seltsinguid kui ka mitteformaalseid noorterühmi, mille põhitegevuseks on noorsootöö korraldamine, noorte vaba aja sisustamine või muu noorte ühistegevus, olenemata selle juriidilisest vormist.

Projektidega taotletav toetussumma otsustatakse valla eelarve menetlemise käigus. Projekte hinnatakse määruses toodud eesmärgi, eelistuste ja taotlustes esitatud andmete järgi.

Noorsootöö seaduse § 8 punktist 2 tulenevalt kinnitab volikogu noorteühingute, noorteprogrammide ja noorteprojektide valla eelarvest toetamise põhimõtted, toetuse taotlemise ja maksmise tingimused ja korra, nähes vajaduse korral ette omaosaluse tingimused toetuse saamiseks, toetuse taotluste vormid ning toetuse kasutamise aruandluse korra.

Sama seaduse sama paragrahvi punkt 3 järgi toetatakse noorteprojekte valla eelarveliste vahendite olemasolul.